KANNADIG IMBOURC'H niv. 42    Brezel ar Bedoù, gant Yann Mikael  dwb Al Kaïda ha gwalldaolioù London.    Ar Bed o Treiñ, gant Yann Maneguen  dwb buhez an Emsav hag emdroadur aboae Gwalarn. Degouezh Kuzul Ar  Brezhoneg, Al Liamm, KEAV, SAE, SAB, Breman, Mikael Madeg, Pêr Denez...  " Nann, ne vez mui klevet en "Emsav" a vremañ an dud o reiñ d'ar stourm evit  ar yezh ur ster broadel, a "zieubidigezh vroadel", (...)",    Etre Stalin ha Madonna gant Olavo de Carvalho  a ziskar ar sofisterezh a lakal ul liamm etre ar baourentez hag an  dispac'h, ur meizad hoalus evit kalz a dud.    Notennoù war un danvez-Armerzhouriezh vreizhek gant Tepod Gwilhmod  anv a zo eus ar c'hevelourioù,  kevredigezhioù 'giz 1901, ha  kefioù-kenskoazell niverus a gaver e Breizh... hag eus ur munud eus "Enez ar  Vertuz" war an divoud, kement-se holl d'en em sonjal un tammig war an  ekonomiezh a vefe mat diazezan evit hor bro.    Katekiz an Iliz Katolik : An Dreinded Santel e kelennadurezh ar feiz, gant  Jozef Lec'hvien, beleg.  ar pennad-se a zo bet kempennet evit kelc'hlevr Wikipedia da zisplegan  bongoel an Dreinded, a zo, sur-a-walc'h, unan eus an tammoù diaesan da  studian e kelennadurezh ar feiz kristen : un diagarez da ziskouez ez eo  gouest ar brezhoneg da drein kement meizad a zo.      A-zivout ar pennad : Trefoedachoù ar vro gant Jord Havelka  savboent un divroad deuet da chom ha da vevan e Breizh. Pennad skrivet  da heul pennad Cavaillé en niv. 41.    Un Eskob Nevez e Gwened gant T. Gwilhmod.    ===========================================  Embannadurioù Imbourc'h :    AN NOR D'AR VUHEZ DEOL  sant Fransez a Sal, 344 pajennad, un oberenn a-bouez  a speredelezh, bet lakaet e brezhoneg gant Youenn Olier, a zo deuet er-maez  ar miz-mañ.    MENEGER DEIZLEVR YOUENN OLIER 1945-1966  Un adniverenn all d'ar c'hannadig emaomp o prientiñ, a vo enni dreist-holl  meneger deizlevrioù Youenn Olier bet moulet gant Imbourc'h. Karout a rafemp  ivez embann pennadoù a-berzh hol lennerion da heul o lennadur eus "Enez Ar  Vertuz" : trugarez d'ar re a raio.  ===========================================  Emvod Bloaz Emglev An Tiegezhioù d'ar Sadorn 20 a viz Eost    10.00 Emgav er presbital, 4 straed Sant Andrev.  - Gweladenn an Iliz-veur.  12.30 Pik-nik e liorzh ar presbital  14.00 Emvod- reoliek EAT ha baleadenn war an aod.  17.30 Oferenn en iliz Sant Erwan er Vinic'hi.  18.30 Gwin a enor e sal ar gumun.    Katekiz d'ar vugale a vo tu da ober en devezh, diouzh ma vo goulennet, ha da  reiñ ar Vadeziant, da reiñ ar gomunion  evit ar wech kentañ pe c'hoazh d'ober  z ziskleriadur ar feiz.  Evit-se e rank ar familhoù mont e darempred gant Yann Talbot, Prezidant  E.A.T ha Person, 4 Straed sant Andrev 22220 Landreger. Pellgomz : 02 96 92  30 51. Pelleiler : 02 96 92 92 46.    http://groups.yahoo.com/group/brezhonegeniliz    http://kannadig.chez.tiscali.fr/      --  Brezhoneg yezh ofisiel, ya !  Hogen er gêr da gentan      .